Αγνή Όζμαν

Η Αγνή Όζμαν (Agnes Ozman, 1870 - 1937) ήταν Αμερικανίδα πεντηκοστιανή. 

Γεννήθηκε στο Άλμπανι του Ουισκόνσιν και υπήρξε μαθήτρια στο Βιβλικό Κολλέγιο της Βαιθήλ του Κάρολου Πάρχαμ στο Τοπέκα του Κάνσας. Όταν ήταν σε νεαρή ηλικία, η οικογένειά της μετακόμισε στη Νεμπράσκα, ενώ ως έφηβη μαθήτευσε σε διάφορες θρησκευτικές σχολές πριν γνωρίσει τον Πάρχαμ. 

Κατά την παράδοση του Πεντηκοστιανισμού, στις 1 Ιανουαρίου 1901 μέσα από αυτήν εγκαινιάστηκε η "Όψιμη Βροχή" του Αγίου Πνεύματος, όταν άρχισε να γλωσσολαλεί, γεγονός που θεωρείται ορόσημο στην ιστορία του σύγχρονου Πεντηκοστιανισμού στην Αμερική. Σύμφωνα με μαρτυρία του Πάρχαμ, η Όζμαν, κατά τη διάρκεια προσευχής, «ξεκίνησε να μιλά κινέζικα, ενώ δεν ήταν σε θέση να μιλήσει αγγλικά για τρεις ημέρες»Thomas A. Fudge, Christianity Without the Cross, Universal-Publishers, 2003, σ.10. Ένας άλλος αυτόπτης μάρτυρας και μαθητής του Πάρχαμ, αμφισβήτησε το γεγονός, υποστηρίζοντας πως επρόκειτο για ακατάληπτη ομιλίαFudge, ό.π., σ. 11. Η Αγνή Όζμαν αποκήρυξε την εμπειρία της αρκετά χρόνια αργότεραAnderson, R. M. Vision of the disinherited. The making of American Pentecostalism, New York: Oxford University Press, 1979, σ.57-8. Εργάστηκε ως ιεραπόστολος στην Όμαχα της Νεμπράσκας. Παντρεύτηκε τον ευαγγελικό Φιλίμον Λαμπέρζ το 1911 και συνδέθηκε με τις Συνάξεις του Θεού το 1917.

Πέθανε από καρδιακό πρόβλημα το 1937.

Δείτε επίσης
 Γλωσσολαλιά
 Πεντηκοστιανισμός

Παραπομπές

Πηγές
 Balmer, Randall Herbert. Encyclopedia of Evangelicalism, Baylor University Press, 2004

Κατηγορία:Θρησκευτικά πρόσωπα και προσωπικότητες
Κατηγορία:Πεντηκοστιανισμός
Κατηγορία:Αμερικανοί